Ghid de utilizare VAIO

Activitate

# Introducerea/scoaterea cartelelor de memorie SD

Computerul VAIO este echipat cu o fantă pentru cartele de memorie SD. Puteţi folosi această fantă pentru a transfera date între camere digitale, camere video, playere audio şi alte dispozitive audio/video.
Fanta pentru cartele de memorie SD de pe computer poate accepta următoarele cartele de memorie:

- cartelă de memorie SD

- cartelă de memorie SDHC

- cartelă de memorie SDXC

## Pentru a introduce o cartelă de memorie SD

1. Localizaţi fanta pentru cartele de memorie SD.

Sugestie

- Pentru modelul SVT111/SVT131, fanta SD de pe computer funcţionează şi ca o fantă „Memory Stick”.

1. Ţineţi cartela de memorie SD cu săgeata îndreptată către fantă şi glisaţi-o cu atenţie în fantă, până când se fixează în poziţie şi se aude un clic.

Pictograma cartelei de memorie SD va fi afişată în fereastra Computer [Detalii] după introducerea cartelei în fantă.
Notă

- Aveţi grijă să nu introduceţi cartela de memorie SD în direcţia greşită. Dacă o forţaţi să intre în fantă orientată invers, fanta se poate deteriora. Consultaţi manualul primit împreună cu cartela de memorie SD pentru mai multe informaţii.

- Pictograma cartelei de memorie SD nu va apărea în fereastra Computer [Detalii] până când nu introduceţi cartela în fantă.

Sugestie

- Când introduceţi cartela de memorie SD în fantă pentru prima dată, este posibil să vi se solicite să instalaţi un driver. Dacă vi se solicită acest lucru, urmaţi instrucţiunile de pe ecran pentru a instala driverul.

- În timp ce se citesc sau se scriu date de pe/pe o cartelă de memorie SD indicatorul luminos de acces media este aprins.

## Pentru a scoate o cartelă de memorie SD

1. Localizaţi fanta pentru cartele de memorie SD.

Sugestie

- Pentru modelul SVT111/SVT131, fanta SD de pe computer funcţionează şi ca o fantă „Memory Stick”.

1. Verificaţi dacă indicatorul luminos de acces media este stins.

1. Împingeţi cartela de memorie SD spre computerul VAIO şi eliberaţi-o.

1. Trageţi cartela de memorie SD afară din fantă.

Subiect asociat
Note privind utilizarea cartelelor de memorie SD