Ghid de utilizare VAIO

Referinţă

# Citiţi aici mai întâi

Vă felicităm pentru achiziţionarea acestui computer VAIO(R).

## Despre configuraţia computerului dvs. VAIO

Pentru a afla detalii despre configuraţia computerului dvs. VAIO, vizitaţi site-ul Web de asistenţă online Sony. [Detalii]
Este posibil ca unele funcţii, opţiuni şi elemente furnizate să nu fie disponibile pe computerul dvs. VAIO.

### Caracteristici

Caracteristicile disponibile variază în funcţie de model sau de dotările opţionale selectate. Nu toate caracteristicile descrise în acest manual sunt disponibile, în funcţie de modelul pe care îl deţineţi.

### Ilustraţii

Este posibil ca ilustraţiile, fotografiile sau capturile de ecran din acest manual să arate uşor diferit, în funcţie de model sau de dotările opţionale selectate.

### Aplicaţii

Este posibil ca aplicaţiile preinstalate să varieze, în funcţie de model sau de dotările opţionale selectate. Este posibil ca aplicaţiile descrise în acest manual să nu fie preinstalate pe computerul dvs. VAIO.

## Manuale furnizate

Următoarele manuale sunt furnizate împreună cu computerul dvs. VAIO.

### Documentaţie pe ecran

- Ghid de utilizare - versiunea introductivă [Detalii]

Un manual preinstalat, cu informaţii limitate despre computerul dvs. VAIO, punând accent pe asistenţă şi conectarea la Internet. Ghid de utilizare - versiunea introductivă este înlocuit cu o versiune completă a Ghid de utilizare (acest manual) în urma unei actualizări.

- Ghid de utilizare (acest manual)

Informaţii generale şi instrucţiuni privind funcţionarea, legate de computerul dvs. VAIO, inclusiv informaţii despre asistenţă şi depanare.

### Documentaţie imprimată

- Ghid scurt de utilizare

O prezentare generală privind modul de configurare şi pornire a computerului VAIO.

- Ghid de recuperare, copiere de rezervă şi depanare

Informaţii despre recuperarea şi copierea de rezervă a computerului dvs. VAIO, precum şi informaţii despre depanare.

- Reglementări privind siguranţa şi informaţii de asistenţă

Citiţi cu atenţie înainte de a activa funcţiile fără fir, precum LAN fără fir şi tehnologia BLUETOOTH.

### Alte referinţe

- Ajutor și Asistență Windows (Windows Help and Support) [Detalii]

O resursă cuprinzătoare pentru sfaturi practice, asistenţi de instruire şi demonstraţii pentru care vă ajută să învăţaţi cum să utilizaţi computerul VAIO.

- Fişiere de ajutor pentru aplicaţii

Este posibil ca aplicaţiile preinstalate pe computerul dvs. VAIO să includă fişiere de ajutor pentru aplicaţii. În general, puteţi accesa fişierele de ajutor din meniul de ajutor.

## Notă

- Copyright 2012 Sony Corporation. Toate drepturile rezervate.

- Acest manual şi software-ul descrise aici, în întregime sau parţial, nu pot fi reproduse, traduse sau reduse la o formă care să poată fi citită de sisteme automate, fără aprobare prealabilă, în scris.

- Sony Corporation nu oferă nicio garanţie în ceea ce priveşte acest manual, software-ul sau alte informaţii, conţinute de prezentul şi prin prezentul, renunţă în mod expres la orice garanţii implicite sau condiţii de comercializare sau conformitate pentru un motiv anume cu privire la acest manual, la software sau alte astfel de informaţii. Sony Corporation nu va fi responsabilă în nicio situaţie pentru daunele incidentale, indirecte sau speciale, indiferent dacă se bazează pe răspunderea delictuală, cea contractuală sau în alt mod, produse ca urmare sau în legătură cu acest manual, cu software-ul sau cu alte informaţii conţinute în acest manual sau cu utilizarea acestuia.

- În manual nu sunt prezente mărcile (TM) sau (R).

- Sony Corporation îşi rezervă dreptul de modifica acest manual sau informaţiile conţinute de acesta în orice moment, fără notificare.

- Software-ul descris aici este guvernat de termenii unui acord separat de licenţă pentru utilizator.

- Sony Corporation nu este răspunzătoare şi nu va oferi despăgubiri pentru nicio înregistrare pierdută şi care a fost făcută pe computerul dvs. VAIO, pe suporturi de înregistrare sau pe dispozitive de înregistrare externe şi nici pentru vreo altă pierdere relevantă, inclusiv atunci când nu se fac înregistrări din motive care includ defectarea computerului sau când conţinutul unei înregistrări se pierde sau se deteriorează ca rezultat al defectării computerului sau al unei reparaţii asupra computerului. Sony Corporation nu va restabili, nu va recupera şi nu va reproduce în niciun caz conţinutul înregistrat în computerul dvs., pe suporturi de înregistrare externe sau pe dispozitive de înregistrare.

- Caracteristicile şi specificaţiile pot fi modificate fără notificare.

Subiect asociat
Despre site-ul Web de asistenţă online