Ghid de utilizare VAIO

Referinţă

# Cum se utilizează ecranul tactil
<Modele echipate cu ecran tactil>

Puteţi să atingeţi ecranul tactil sau să faceţi o mişcare simplă cu degetele pentru a utiliza computerul VAIO.

## Operaţii de bază

### Pentru a face clic (atingere)

Atingeţi o dată cu un deget pe ecranul tactil. Prin atingere puteţi selecta un buton, precum OK şi Revocare (Cancel), sau un element dintr-un meniu.

### Pentru a face dublu clic (dublă atingere)

Atingeţi de două ori rapid cu un deget pe ecranul tactil. Puteţi să porniţi o aplicaţie, precum un procesor de text sau un program cu foi de calcul, sau să deschideţi un fişier atingând de două ori pictograma acestuia.

### Pentru a glisa

Puneţi un deget pe punctul dorit de pe ecranul tactil şi glisaţi degetul. Cu această mişcare puteţi să mutaţi un fişier sau să modificaţi dimensiunea ferestrei.

### Pentru a glisa şi a fixa

Atingeţi pictograma fişierului dorit, glisaţi către pictograma unui alt folder, a unei ferestre sau a unei aplicaţii şi apoi ridicaţi degetul de pe ecran. Cu această mişcare puteţi să mutaţi sau să copiaţi un fişier.

## Operaţii complexe

Puteţi să faceţi o mişcare simplă (gest) cu degetele pe ecranul tactil pentru a utiliza computerul VAIO.
Răspunsul la un gest variază în funcţie de aplicaţie.

### Pentru a face clic dreapta (atingere şi menţinere)

Atingeţi şi menţineţi apăsat pe punctul dorit de pe ecranul tactil timp de câteva secunde şi ridicaţi degetul de pe ecran. În funcţie de punctul pe care îl atingeţi, puteţi afişa diverse meniuri.

### Pentru a defila

Atingeţi şi glisaţi o zonă ce poate fi defilată a unei ferestre, precum o fereastră de Internet Explorer. De asemenea, puteţi să glisaţi cursorul de pe bara de defilare verticală a ferestrei selectate pentru a defila în fereastră.

### Pentru a mări sau micşora o imagine, precum o fotografie (panoramare)

Apropiaţi două degete pe ecranul tactil pentru a panorama o imagine, precum o fotografie pe Fotografii (Photos). Depărtaţi degetele pentru a mări sau apropiaţi-le pentru a micşora.

### Pentru a roti o imagine, precum o fotografie (rotire)

Puneţi două degete pe ecranul tactil şi glisaţi-le în cerc pentru a roti o imagine, precum o fotografie. Este posibil să nu puteţi roti imagini, în funcţie de aplicaţiile utilizate.

### Pentru a selecta trăgând cu degetul

Glisaţi degetul pe o distanţă scurtă în direcţia în care ecranul nu defilează.
Puteţi selecta un element, precum un cadru de aplicaţie sau o imagine.