Ghid de utilizare VAIO

Concept

# Despre ecranul tactil
<Modele echipate cu ecran tactil>

Ecranul tactil permite interacţiunea directă cu computerul VAIO utilizând degetele. Puteţi efectua diverse gesturi pe ecranul tactil.
Computerul VAIO acceptă intrare prin atingeri multiple.
Notă

- Computerul VAIO este echipat cu un ecran tactil capacitiv. Atunci când îl utilizaţi, reţineţi următoarele caracteristici ale ecranului tactil capacitiv.

- Ecranul tactil nu va funcţiona dacă îl atingeţi cu unghiile sau dacă purtaţi mănuşi.

- Dacă prin atingere se declanşează o operaţie nedorită, asiguraţi-vă că nicio altă parte a corpului nu se află în contact cu ecranul tactil.

- Este posibil ca suprafaţa ecranului tactil să se înfierbânte. Acest lucru este normal şi nu indică o defecţiune.

- Cu toate că suprafaţa ecranului tactil este din sticlă călită, poate fi totuşi deteriorată. Trataţi-o cu grija cuvenită. Dacă se sparge, este posibil să se împrăştie cioburi mici, granulare, care pot cauza vătămări.
  Nu scăpaţi ecranul tactil şi nu îl supuneţi unui impact puternic. Nu zgâriaţi suprafaţa. O neregularitate în suprafaţă poate conduce la spargerea sticlei.

- Este posibil ca din fabrică pe cadrul ecranului LCD să fie ataşată o folie de protecţie. Îndepărtaţi folia înainte de utilizare; în caz contrar este posibil ca ecranul tactil să nu funcţioneze corespunzător.

- Unele aplicaţii nu acceptă operaţii pe ecran tactil.

Subiect asociat
Cum se utilizează ecranul tactil<Modele echipate cu ecran tactil>