Ghid de utilizare VAIO

Activitate

# Introducerea/scoaterea unui dispozitiv „Memory Stick”

Puteţi utiliza „Memory Stick” pentru a salva date sau pentru a transfera imagini între o cameră digitală şi computerul VAIO. Pentru a introduce/a scoate un suport „Memory Stick”, urmaţi aceşti paşi.

## Pentru a introduce „Memory Stick”

1. Localizaţi fanta „Memory Stick”.

Sugestie

- Pentru modelul SVT111/SVT131, fanta „Memory Stick” de pe computer funcţionează şi ca o fantă pentru cartele de memorie SD.

1. Ţineţi suportul „Memory Stick” [Detalii] cu săgeata îndreptată către fantă şi glisaţi-l cu atenţie în fantă, până când se fixează la locul său şi se aude un clic.

„Memory Stick” este detectat în mod automat de către sistem şi este afişat conţinutul suportului „Memory Stick”*. Dacă pe desktop nu apare nimic, deschideţi Computer [Detalii] şi faceţi dublu clic pe pictograma „Memory Stick”*.
* Litera unităţii pentru fanta „Memory Stick”, precum „E:”, poate să difere în funcţie de configuraţia sistemului computerului VAIO.
Notă

- Pictograma „Memory Stick” va apărea în fereastra Computer [Detalii] după ce introduceţi suportul „Memory Stick” în fantă.

- Dacă suportul „Memory Stick” nu poate fi introdus cu uşurinţă, scoateţi-l uşor şi verificaţi dacă îl introduceţi în direcţia corectă. Asiguraţi-vă că ţineţi suporrtul „Memory Stick” cu săgeata îndreptată în direcţia corectă, în timp ce îl introduceţi în fantă. Pentru a evita deteriorarea computerului VAIO sau a suportului, nu forţaţi suportul „Memory Stick” în fantă dacă nu îl puteţi introduce cu uşurinţă.

Sugestie

- Când introduceţi suportul „Memory Stick” în fantă pentru prima dată, este posibil să vi se solicite să instalaţi un driver. Dacă vi se solicită acest lucru, urmaţi instrucţiunile de pe ecran pentru a instala driverul.

## Pentru a scoate „Memory Stick”

1. Localizaţi fanta „Memory Stick”.

Sugestie

- Pentru modelul SVT111/SVT131, fanta „Memory Stick” de pe computer funcţionează şi ca o fantă pentru cartele de memorie SD.

1. Verificaţi dacă indicatorul luminos de acces media este stins.

1. Împingeţi suportul „Memory Stick” spre computerul VAIO şi eliberaţi-l.

1. Trageţi „Memory Stick” afară din fantă.

Notă

- Nu scoateţi „Memory Stick” în timp ce indicatorul luminos de acces media este aprins. Acest lucru poate duce la pierderea datelor. Este posibil ca în cazul unor date voluminoase să fie nevoie de mai mult timp pentru a le încărca, aşa că asiguraţi-vă că indicatorul luminos este stins înainte de a scoate suportul „Memory Stick”.

- Asiguraţi-vă că scoateţi cu atenţie suportul „Memory Stick”; altfel, acesta poate sări în mod neaşteptat.

Subiect asociat
Despre „Memory Stick”
„Memory Stick” compatibil
Formatarea suportului „Memory Stick”
Note privind utilizarea „Memory Stick”